Document ID: 32007D0128

ODLOČBA KOMISIJE
z dne 20. februarja 2007
o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini na Madžarskem in v Združenem kraljestvu
(notificirano pod dokumentarno številko C(2007) 510)
(Besedilo velja za EGP)
(2007/128/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
ob upoštevanju naslednjega:
(1)
Odločba 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti in razveljavitvi Odločbe 2006/135/ES (3) določa nekatere zaščitne ukrepe za preprečitev širitve aviarne influence na neokužena območja Skupnosti s premikom ptic ali njihovih proizvodov.
(2)
Komisija je sprejela Odločbo 2007/79/ES z dne 31. januarja 2007 o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini na Madžarskem (4) za potrditev območij A in B ter trajanje navedene regionalizacije po izbruhu zadevne bolezni na Madžarskem.
(3)
Epidemiološka razsežnost izbruha aviarne inflluence H5N1 pri perutnini na Madžarskem zahteva spremembo zaprtih območij in trajanja ukrepov.
(4)
Komisija je sprejela Odločbo 2007/83/ES z dne 5. februarja 2007 o spremembi Odločbe 2006/415/ES o nekaterih prehodnih zaščitnih ukrepih v zvezi z visoko patogeno aviarno influenco podtipa H5N1 pri perutnini v Združenem kraljestvu po izbruhu visoke patogene aviarne influence podtipa H5N1 v Združenem kraljestvu.
(5)
Ukrepe Združenega kraljestva iz Odločbe 2006/415/ES, vključno z vzpostavitvijo območij A in B, kot je določeno v členu 4 zadevne odločbe, je proučil Stalni odbor za prehranjevalno verigo in zdravje živali.
(6)
Odločbo 2006/415/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2006/415/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 20. februarja 2007

Labels: 3
0
18
6